**Tommaso di Ser Giovanni di Simone Guidi Cassai** (født 21. desember 1401 i San Giovanni Valdarno i Toscana, død 1428 i Roma), bedre kjent som **Masaccio**, var den italienske ungrenessansens fremste maler og var i hovedsak virksom i Firenze.

Liv og verk
-----------

Sammen med Masolino malte Masaccio i 1425–1428 freskene i *Santa Maria del Carmine* i Firenze med motiv fra apostelen Peters liv.

Masaccios karriere ble ikke lang – han døde bare 27 år gammel – men realismen og sentralperspektivet fikk stor innflytelse på den kommende generasjonen. Han brøt med den gotiske tradisjonen gjennom å erstatte vidløftig ornamentikk med hverdagslige detaljer og gjennom å la skikkelsene opptre i et, som man oppfattet det, virkelig rom.

Masaccio arbeidet fra rundt 1422 i Firenze, men han avsluttet sin kunstneriske karriere i Roma med en serie fresker i kirken *San Clemente*.

Han var den første som malte med sentralperspektiv, og det hevdes at det ikke har blitt brukt slagskygge i et maleri før fresken «Utdrivelsen fra paradiset».

«Skattens mynt»
---------------

«Skattens mynt» (1426-1427). *Cappella Brancacci*, *Santa Maria del Carmine*, Firenze.
«Den hellige Treenighet», 1427. *Santa Maria Novella*, Firenze.
I fresken «Skattens mynt» står skikkelsene på bakken rundt Jesus Kristus i et vidstrakt landskap, som ikke, som i Giottos fresker, utgjør en skjerm rundt et begrenset billedrom. Masaccios skikkelser er sterkt opplyste fra en kilde utenfor bildene, som om lyset i selve verket kommer fra kapellvinduet som er plassert til høyre. Lyset treffer dem i en vinkel, kaster skygger på marken og spiller over skikkelsenes former, for tydelig å avsløre noen og kaste skygger over andre. Masaccio brukte her chiaroscuroeffekter, det vil si et spill mellom lys og skygge for å oppnå en dramatisk virkning. Stor vekt legges på denne måten ved en temmelig betydningsløs episode i evangeliets fortelling: I midten forteller Kristus for Peter at han i gapet på en fisk (som ses til venstre) skal finne en mynt, som skal betales til skatteinnkreveren (til høyre). Fortellingen formidles gjennom noen få iøynefallende gester og intensive, betydningsfulle blikk mellom personene, som dog forblir ganske urørlige.

Verk i utvalg
-------------

* *Cappella Brancacci*, *Santa Maria del Carmine*, Firenze 1425–1428
	+ «Skattens mynt»
	+ «Peter prediker i Jerusalem»
	+ «Peter døper de nyomvendte»
	+ «Teofilos sønns oppstandelse»
	+ «Apostelen Peter lindrer de svake med sin skygge»
	+ «Fellesinntektene fordeles»
	+ «Ananias død»
	+ «Utdrivelsen av paradiset»
* «Den hellige Treenigheten», *Santa Maria Novella*, Firenze, 1425-1428
* «Korsfestelsen», 1426

Referanser
----------

1. 1 2   Autorités BnF, BNF-ID 11945583s, besøkt 22. januar 2023[Hentet fra Wikidata]
2. 1 2   OPAC SBN, SBN-identifikator CFIV022892, besøkt 22. januar 2023[Hentet fra Wikidata]
3. ↑   RKDartists, rkd.nl, besøkt 4. mai 2018[Hentet fra Wikidata]
4. ↑   Gemeinsame Normdatei, GND-ID 118578618, besøkt 18. oktober 2015[Hentet fra Wikidata]
5. ↑   Trove, «Masaccio», Trove person-ID 914868[Hentet fra Wikidata]
6. ↑   British Museum person-institution thesaurus, «Masaccio», British Museum person or institution ID 37503[Hentet fra Wikidata]
7. ↑   Union List of Artist Names, «Masaccio», ULAN 500026649[Hentet fra Wikidata]
8. ↑   Union List of Artist Names, ULAN 500026649, utgitt 30. oktober 2020, besøkt 21. mai 2021[Hentet fra Wikidata]

Eksterne lenker
---------------

* (en) Masaccio – kategori av bilder, video eller lyd på Commons Rediger på Wikidata

* (en) Masaccio – galleri av bilder, video eller lyd på Commons Rediger på Wikidata

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** BNE **·** CiNii
 |